钦定古今图书集成/理学汇编/文学典/第150卷 > 《徐师曾文体明辩》 > 《题张右丞如莹奏疏》周必大
## 钦定古今图书集成/理学汇编/文学典/第150卷 > 《徐师曾文体明辩》 > 《题张右丞如莹奏疏》周必大

澹岩张公，以文章才略被遇高宗，越即位之三年，自
独拜尚书右丞，适值苗、刘反逆，豫政两月而去，平生
奏议，号为“通达国体。”当绍兴五年春，虏兵初遁，高宗
用赵忠简公奏，诏宰执条具善后之计。公上疏五六
千言，援古证今，事事皆有规画。向使久在政地，尽行
其言，何患不为名宰？惜哉！